Odense Adresse-Contoirs Efterretninger, 1839-08-26
Odense. Efter i Løverdags at have inspiceret i Bogense, behagede det Hs. Kongel. Høihed Prindsgouvernøren, ledsaget af Hs. K. H. Prinds Frederik Carl Christian, igaar at aflægge om Middagen et Besøg paa Langensøe og om Aftenen i det skjønne "Fruens Bøge, hvor det næstsidste Skovbal for iaar afholdtes. Saavel Jndgangen til Skoven som hele Veien til Dandsesalen var smukt oplyst med kouleurte Lamper og indenfor saaes Deres Kongelige Høiheders Navnetræk, høist smagfuldt udført med naturlige Blomster; i selve Skoven vare vistnok flere Tusinde Mennesker forsamlede. Efterat have indtaget Thee, behagede det Høistsamme at gjæste Christiansdal. Jdag præsiderer Hs. Kongel. Høihed i det litteraire Selskab og afreiser imorgen til Faaborg, for at lægge Grundstenen, til den nye Raadstuebygning. J disse Dage have vi her modtaget første Hefte af historisk Tidsskrift, der udgives af den for kort Tid siden i Kjøbenhavn stiftede danske historiske Forening. Dette Hefte giver, foruden 240 Sider Text, en lithographeret Afbildning af Spøtterup Gaard i Jylland og en Grundtegning af Valdemar Atterdags bekjendte Gurre Slot. J en indledende Afhandling om Historiens nationale Betydning og Behandling viser Foreningens Secretair, Justitsraad Molbech, de store Fremskridt, historisk Granskning og Kunst i senere Tider have gjort i flere europæiske Lande, og fremsætter det som Foreningens Formaal, at bringe dansk Historiographi til lignende Høide. En ung Forfatter, Hr. Student Fr. Schiern, har i en høist interessant Afhandling paavist Vandringen af det nordiske Sagn om Palnatokes berømte Pileskud, især med Hensyn til Sagnet om Wilhelm Tell, hvis Mangel paa historisk Grund nu er almindelig erkjendt. Desuden indeholder dette Hefte en lærd og skarpsindig Undersøgelse over Bryderne, en egen Klasse af den danske Bondestand, i Middelalderen, ved Prof. Velschow, en kort Efterretning om Dalby Kirke og Kloster i Skaane, af Prof. Brunius i Lund, en ethographisk Skitze af en jydsk Hedeegn, med Bidrag til Skildringen af den danske Almues Leve skik og Klædedragt; samt en Beskrivelse over Spøtterup Gaard, med nogle Ord om gamle danske Herregaarde, begge af Justitsraad Molbech. Jsær de to sidste Stykker ville læses med Jnteresse af enhver Dannet, der uden Tvivl fornemmelig vil føle sig tiltrukken af den levende Beskrivelse over den ualmindelig faste Borg Glimminge i Skaane, bygget 1499 af Kong Hanses Admiral Jens Holgersen Ulfstand. - Da Foreningen kun fordrer et aarligt Contingent af to Rbd. Sølv, der vilde være en No meget billig Betaling, endog blot for Tidsskriftet, og tillige har lovet sine Medlemmer Friexemplarer af alle de Skrifter, den udgiver paa eget Forlag: maa den gjøre Regning paa et meget betydeligt Antal Medlemmer. Dette synes ogsaa den Tidsskriftet vedlagte Medlemsliste at love den; thi allerede i sit første Halvaar har den optaget 392, Medlemmer. Jdet vi ønske dette Foretagende en glædelig Fremgang, tilføie vi, at Foreningen har Repræsentanter og Korrespondenter i Provindserne, der modtage Anmeldelse om Tilgang og besørge andre Meddelelser til Bestyrelsen. Som Medlemslisten udviser, er dette for Fyens Stift Adjunct C. Paludan Müller i Odense.